Foto: AP Buyuk Britaniya bosh vaziri Tereza Mey Yevropa ittifoqini «Sovet Ittifoqiga o‘xshash» qamoqxona bilan qiyoslagan tashqi ishlar vaziri Jyeremi Xantga javob berdi. Bu haqda Reuters xabar qilmoqda. Mey o‘zidan vazirning bayonotiga izoh berishni so‘rashganida, Xantning o‘xshatishi bilan qo‘shilmadi. «Yevropa ittifoqida Sovet Ittifoqining bir qismi bo‘lgan mamlakatlar bor, ammo hozir ular - demokratik davlatlar. Sizlarni ishontirib aytishim mumkinki, bu ikki tashkilot - bir xil narsa emas», - dedi Britaniya bosh vaziri. Eslatib o‘tamiz, avvalroq Tereza Mey Britaniyaga keladigan kishilar uchun ustuvor jihatlarni belgilagandi.